Ego Rotbertus et uxor mea et filius, pro amore et remedio animarum nostrarum et loco sepulture nostre, donamus Deo et sanctis apostolis ejus Petro et Paulo sanctoque Marcello martiri, ad locum Cluniacum, aliquid de res nostras que sunt site in comitatu Cabilonense, in villa Olonis. Hoc sunt campi, prati, silve, cum exitibus et regressibus, et omnia quecumque in ipsa villa habemus, tali conventu ut, quando obitus noster evenerit, cum honore nos recipiant, et corpora nostra sepulture tradant. Si tunc, cum ex vita presenti migraverimus, aliquid habere poterimus, loco sepulture nostre dabimus, sin autem per ipsum alodium nos recipietis. Precamus etiam ut participes esse mereamur vobiscum in orationibus vestris, in hoc seclo et in futuro. Si vero aliquis homo aut aliqua persona hanc donationem calumpniare voluerit, non valeat vindicare quod repetit, sed potestati judiciarie auri libras componat XXta. Quicumque de ista terra loco supradicto et sanctis supra nominatis in dampnum fuerit, et de dominicatum eam tulerit, ex parte Dei Patris et Filii et Spiritus sancti et sancte virginis Marie et omnium sanctorum Dei sint excommunicati, et in perpetuum dampnati, cum eis qui dixerunt Domino Deo, recede a nobis. S. Tetbaldi comitis. S. Rocleni. S. Ansedei. S. Widonis. S. Oddonis. S. Gazberti. S. Ugonis. S. Wichardi. S. Arnulfi. S. Beraldi. S. Arleii. S. Letbaldi. S. Rodulti. S. Landrici. S. Ametei. S. Seguini. S. Frotmundi. S. Achardi decani. S. Gaufredi, episcopi Cabilonensis, et ipse excommunicat eos qui de istam terram Sancto Marcello in dampno erunt. Scripta fuit hec cartula in mense febroario regnante Heinrico rege.